CELEX: 52007XB0116(01)
Language: hr
Date: 2007-01-16 00:00:00
Title: Memorandum o razumijevanju o izmjeni Memoranduma o razumijevanju o Kodeksu ponašanja za članove Upravnog vijeća

01/Sv. 14
            
            
               HR
            
            
               Službeni list Europske unije
            
            
               63
            
         22007A0116(01)
   
               C 010/6
            
            
               SLUŽBENI LIST EUROPSKE UNIJE
            
         Memorandum o razumijevanju o izmjeni Memoranduma o razumijevanju o Kodeksu ponašanja za članove Upravnog vijeća
   (2007/C 10/08)
   ČLANOVI UPRAVNOG VIJEĆA EUROPSKE SREDIŠNJE BANKE,
   uzimajući u obzir Memorandum o razumijevanju o Kodeksu ponašanja za članove Upravnog vijeća od 16. svibnja 2002. (1),
   budući da:
   Ovom izmjenom Kodeksa ponašanja za članove Upravnog vijeća dodatno se određuju etičke norme koje se primjenjuju na članove Upravnog vijeća,
   SPORAZUMJELI SU SE 21. PROSINCA 2006. DA ĆE IZMIJENITI MEMORANDUM O RAZUMIJEVANJU O KODEKSU PONAŠANJA KAKO SLIJEDI:
   Članak 1.
   Članak 3. Kodeksa ponašanja za članove Upravnog vijeća mijenja se kako slijedi:
   
                
            
            
               Članak 3. stavak 3. zamjenjuje se sljedećim:
               
                           „3.3.
                        
                        
                           Poštivanje načela neovisnosti nespojivo je s traženjem, primanjem ili prihvaćanjem iz svih izvora osim od ESSB-a svih financijskih ili nefinancijskih pogodnosti, nagrada, naknada ili darova u iznosu koji premašuje 200 eura, a koji su na bilo koji način povezani s funkcijom člana Upravnog vijeća.”
                        
                     
         
                
            
            
               Umeće se sljedeći članak 3. stavak 4. i članak 3. stavak 5.:
               
                           „3.4.
                        
                        
                           Međutim, oni mogu prihvatiti pozive za sudjelovanje na konferencijama, primanjima ili kulturnim događajima i s njima povezanim zabavama, uključujući primjereno gostoprimstvo, ako je njihovo sudjelovanje na takvom događaju spojivo s obavljanjem njihovih dužnosti članova Upravnog vijeća. U tom smislu, oni mogu prihvatiti povrat sredstava od organizatora za troškove putovanja i smještaja razmjerno trajanju njihova sudjelovanja osim ako su organizatori institucije pod njihovim nadzorom. Posebice, članovi Upravnog vijeća trebaju biti posebno oprezni s pojedinačnim pozivima. Navedena pravila trebaju se jednako primjenjivati na njihove bračne drugove ili partnere, ako su i oni pozvani te ako je njihovo sudjelovanje u skladu s međunarodno prihvaćenim običajima.
                        
                     
                           3.5.
                        
                        
                           Članovi Upravnog vijeća ne smiju za svoj račun prihvatiti honorare za predavanja i govore koje održe službeno u svojstvu članova Upravnog vijeća.”
                        
                     
         Članak 2.
   Sastavljeno u jednom izvorniku i pohranjeno u arhivu ESB-a. Svaka stranka ovog Memoranduma o razumijevanju prima jedan njegov ovjereni primjerak.
   
      
         Jean-Claude TRICHET
         Lucas D. PAPADEMOS
         Lorenzo BINI SMAGHI
         Vítor CONSTÂNCIO
         Mario DRAGHI
         Miguel Fernández ORDOÑEZ
         Nicholas GARGANAS
         José Manuel GONZÁLEZ-PÁRAMO
         John HURLEY
         Klaus LIEBSCHER
         Erkki LIIKANEN
         Yves MERSCH
         Christian NOYER
         Guy QUADEN
         Jürgen STARK
         Gertrude TUMPEL-GUGERELL
         Axel A. WEBER
         Arnout WELLINK
      
   
   
      (1)  SL C 123, 24.5.2002., str. 9.